Matti Hoffström

Karl Alarik (Matti) Hoffström (31. lokakuuta 1875 Ristiina – 2. joulukuuta 1957 Helsinki) oli suomalainen lääkäri ja professori.

Hoffströmin vanhemmat olivat eversti Berndt Rudolf Hoffström ja Elin Maria Lovisa Brunou. Hän pääsi ylioppilaaksi 1893 Kuopion yksityislyseosta ja valmistui Helsingin yliopistosta lääketieteen kandidaatiksi 1898, lääketieteen lisensiaatiksi 1903 ja lääketieteen ja kirurgian tohtoriksi 1911. Hän erikoistui gynekologiksi.

Hoffström oli Tampereen synnytyslaitoksen johtajana 1905–1939 ja toimi myös yksityislääkärinä Tampereella. Hän sai professorin arvon 1955. Hoffström oli Tampereen kaupunginvaltuuston jäsenenä 1911–1918.

Hoffström oli naimisissa 1904–1955 sairaanhoitaja Zaida Celinda Lindströmin (k. 1955) kanssa.

Julkaisuja 
Nimellä K. A. Hoffström:
 Katsaus Tampereen synnytyslaitoksen toimintaan viimeksi kuluneiden 25 vuoden aikana 1906-1930: tilastollis-kliinillinen tutkielma. Tampereen synnytyslaitos, Tampere 1932
 Eine Serie von 100 Kaiserschnitten. Acta obstetricia et gynecologica skandinavica. Vol. XIV. Fasc.1. Helsingfors 1934
 Toista tuhatta pihtisynnytystä käsittävä sarja Tampereen synnytyslaitoksesta. Tampereen synnytyslaitos, Tampere 1941

Lähteet 

Suomalaiset lääkärit
Suomalaiset professorin arvonimen saaneet
Tampereen kaupunginvaltuutetut
Vuonna 1875 syntyneet
Vuonna 1957 kuolleet